Priekšlikums padomes Lēmums, ar ko nosaka Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim , tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi /* COM/2006/0238 galīgā redakcija */





[pic] | EIROPAS KOPIENU KOMISIJA | Briselē, 24.5.2006 COM(2006) 238 galīgā redakcija Priekšlikums PADOMES LĒMUMS, ar ko nosaka Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim , tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi (iesniegusi Komisija) PASKAIDROJUMA RAKSTS 1. Padomes 2005. gada 20. septembra Regulas (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA)[1] 69. panta 1. punktā noteikts, ka Kopienas atbalsta apjomu lauku attīstībai saskaņā ar šo regulu laikposmam no 2007. gada 1. janvāra līdz 2013. gada 31. decembrim, tā sadalījumu pa gadiem un minimālo apjomu koncentrējot reģionos, kas ir tiesīgi saņemt atbalstu saskaņā ar konverģences mērķi, nosaka Padome, lemjot ar kvalificētu balsu vairākumu pēc Komisijas priekšlikuma, atbilstīgi finanšu shēmai laikposmā no 2007. līdz 2013. gadam un Iestāžu nolīgumam par budžeta disciplīnu un budžeta procedūras uzlabošanu tajā pašā laikposmā. Iestāžu nolīgums tika parakstīts … Tā I pielikumā, ar ko izveido finanšu shēmu 2007.–2013. gadam, noteikti arī saistību apropriējumi 2. pozīcijai, kurā ietilpst lauku attīstībai paredzētie līdzekļi. 2. Eiropas Padomes 2005. gada vienošanās par 2007.–2013. gada finanšu plānu 63. punktā teikts: „Sastāvot galvenokārt no summām, ko pārskaita no finansējumiem, ar kuriem atbalsta konverģences mērķa reģionālo komponentu un summām, ko pašreiz izmaksā saskaņā ar ELVGF Garantiju nodaļu, piešķīrums jaunajam lauku attīstības instrumentam būs EUR 69,75 mljrd. pirms modulācijas, no tiem EUR 41,23 mljrd. šobrīd izmaksāti saskaņā ar ELVGF Garantiju nodaļu. Komisija piešķirs kopējos lauku attīstības izdevumus, tostarp pārskaitījumus no ELVGF, un nodrošinās, ka vismaz EUR 33,01 mljrd. ir piešķirti 10 jaunajām dalībvalstīm, Bulgārijai un Rumānijai. No atlikušajiem EUR 36,74 mljrd. 15 vecajām dalībvalstīm piešķirs EUR 18,91 mljrd. saskaņā ar aprēķina formulu, ko ierosina Komisija, un Padome apstiprina atbilstīgi Lauku attīstības Regulai (1698/2005), kas pieņemta 2005. gada 20. septembrī, un vēl EUR 4,07 mljrd. piešķirs šādām valstīm – Austrijai (EUR 1,35 mljrd.), Somijai (EUR 0,46 mljrd.), Īrijai (EUR 0,50 mljrd.), Itālijai (EUR 0,50 mljrd.), Luksemburgai (EUR 20 milj.), Francijai (EUR 0,1 mljrd.), Zviedrijai (EUR 0,82 mljrd.) un Portugālei (EUR 0,32 mljrd.), uz kuru, ņemot vērā konkrētas Portugāles lauksaimniecības grūtības, kas izklāstītas Eiropadomes secinājumos, pamatojoties uz Komisijas ziņojumu par Portugāles lauksaimniecību (dok. 10859/03), neattiecas valsts līdzfinansējuma prasība.” 3. Regulas (EK) Nr. 1698/2005 69. panta 4. punktā noteikts: Komisija pēc tam, kad atvilkts 2. punktā minētais apjoms, veic 1. punktā minēto summu gada sadalījumu dalībvalstīm, ņemot vērā: a) apjomus, kas rezervēti reģioniem, kuri ir tiesīgi saņemt atbalstu saskaņā ar Konverģences mērķi; b) iepriekš veiktās darbības, un c) un konkrētas situācijas un vajadzības, kas pamatojas uz objektīviem kritērijiem. 4. Apjomus, kas rezervēti reģioniem, kas ir tiesīgi saņemt atbalstu saskaņā ar konverģences mērķi [a) kritērijs], katrai dalībvalstij aprēķina no tās konverģences sadaļas, t.i., Eiropas Lauksaimniecības vadības un garantiju fonda (ELVGF) līdzekļi 2007.–2013. gada Finanšu shēmā no 1.b pozīcijas jāpārskaita uz 2. pozīcijā paredzētajiem līdzekļiem lauku attīstībai. Šim apjomam jābūt 0,25 % no Komisijas tehniskās palīdzības apjoma saskaņā ar Regulas (EK) Nr. 1698/2005 69. panta 2 punktu, un ELVGF līdzekļu daļas, kas paredzēta LEADER+, summai. Eiropas Padome 2005. gada decembrī, piešķirot noteiktas summas astoņām dalībvalstīm, pieņēma lēmumu par c) kritēriju. Attiecībā uz vēl nesadalītajiem apjomiem Komisija izmantos b) kritēriju. Šai sakarā iepriekš veiktās darbības [b) kritērijs] nozīmē laika posmam no 2000. gada līdz 2006. gadam (jaunajām dalībvalstīm no 2004. gada līdz 2006. gadam) dalībvalstīm piešķirto ELVGF līdzekļu lauku attīstībai un LEADER+ līdzšinējo daļu izmantošanu. 5. Atbalsta apjoms lauku attīstībai saskaņā ar minētās regulas 69. panta 1. punktu un tā sadalījums pa gadiem (ieskaitot minimālo apjomu, kas rezervēts konverģences reģioniem) ir noteikts Padomes lēmuma pielikumā. Šajā atbalsta apjomā jāierēķina arī Bulgārija un Rumānija, kas kļūs par Kopienas dalībvalstīm 2007. gada 1. janvārī. Ja minētajā dienā viena vai abas šīs valstis nekļūst par Kopienas dalībvalstīm, šis lēmums attiecīgi jāgroza. Priekšlikums PADOMES LĒMUMS, ar ko nosaka Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim , tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi EIROPAS SAVIENĪBAS PADOME, ņemot vērā Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA)[2] un jo īpaši tās 69. panta 1. punktu, ņemot vērā Komisijas priekšlikumu, tā kā: 1. Saistību apropriējumu apjoms Kopienas atbalstam lauku attīstībai saskaņā ar Regulu (EK) Nr. 1698/2005 laikā no 2007. gada 1. janvāra līdz 2013. gada 31. decembrim, tā sadalījums pa gadiem un minimālais apjoms, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi saskaņā ar Eiropas Parlamenta, Padomes un Komisijas […] Iestāžu nolīgumu par budžeta disciplīnu un budžeta procedūras uzlabošanu[3]. 2. Ņemot vērā, ka 2007. gada 1. janvārī stājas spēkā Bulgārijas un Rumānijas pievienošanās līgums, kopējā apjomā jāiekļauj arī šīm valstīm paredzētās summas. Ja Pievienošanās līgums ar kādu vai abām šīm valstīm nestājas spēkā 2007. gada 1. janvārī, kopējais apjoms attiecīgi jākoriģē, IR PIEŅĒMUSI ŠO LĒMUMU. Vienīgais pants Saistību apropriējumu kopējais apjoms Kopienas atbalstam lauku attīstībai saskaņā ar Regulu (EK) Nr. 1698/2005 laikā no 2007. gada 1. janvāra līdz 2013. gada 31. decembrim, tā sadalījums pa gadiem un minimālais apjoms, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi, kas noteikts tās 2. panta j) apakšpunktā, ir noteikts šā lēmuma pielikumā. Briselē, Padomes vārdā priekšsēdētājs PIELIKUMS Saistību apropriējumu kopējā summa 2007.-2013. gadam, tās sadalījums pa gadiem un minimālais apjoms, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi* EUR milj., 2004. g. cenās** | 2007. | 2008. | 2009. | 2010. | 2011. | 2012. | 2013. | Kopā | Kopējā summa ES-25, plus Bulgārija un Rumānija | 10 710 | 10 447 | 10 185 | 9 955 | 9 717 | 9 483 | 9 253 | 69 750 | Minimālais apjoms reģioniem, kas ir tiesīgi saņemt atbalstu saskaņā ar konverģences mērķi | 27 699 | * Pirms obligātās modulācijas un citiem pārskaitījumiem no izdevumiem, kas saistīti ar tirgu un kopējās lauksaimniecība politikas tiešajiem maksājumiem lauku attīstībai. ** Norādītās summas noapaļotas ar precizitāti līdz vienam miljonam, bet finanšu plānošana tiek veikta ar precizitāti līdz euro. | FINANŠU PĀRSKATS | 1. | BUDŽETA POZĪCIJA: 05 04 05 01 | APROPRIĒJUMI PBP 2007.: SA: EUR 12 343 028 111 (ieskaitot modulāciju un pārskaitījumus saskaņā ar Regulu 1782/2003) MA: EUR 6 182 000 000 | 2. | NOSAUKUMS: Padomes lēmums, ar ko nosaka Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim, tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi | 3. | JURIDISKAIS PAMATS: Padomes Regulas (EK) Nr. 1698/2005 69. panta 1. punkts | 4. | MĒRĶI: Noteikt Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim, tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi | 5. | FINANSIĀLĀS SEKAS (1) | NĀKAMAIS 2007. FINANŠU GADS (EUR milj.) | 5.0 | IZDEVUMI (2004. g. cenās) (2) – SEGTI NO EK BUDŽETA(KOMPENSĀCIJAS/INTERVENCES PASĀKUMI) – VALSTS IESTĀDES – CITI | SA: 10 710 MA: 4 973 | 5.1 | IEŅĒMUMI – EK PAŠU RESURSI(MAKSĀJUMI/MUITAS NODOKĻI) – VALSTS | – | 6.0 | VAI PROJEKTU VAR FINANSĒT NO APROPRIĒJUMIEM KĀRTĒJĀ BUDŽETA ATTIECĪGAJĀ NODAĻĀ? | JĀ NĒ | 6.1 | VAI PROJEKTU VAR FINANSĒT NO KĀRTĒJĀ BUDŽETA STARPNODAĻU PĀRSKAITĪJUMIEM? | JĀ NĒ | 6.2 | VAI BŪS NEPIECIEŠAMI BUDŽETA PAPILDINĀJUMI? | JĀ NĒ | 6.3 | VAI APROPRIĒJUMI BŪS VAJADZĪGI NĀKAMO GADU BUDŽETOS? | JĀ NĒ | PIEZĪMES: (1) Finansējums lauku attīstībai 2007.–2013. gadā attiecībā uz saistību apropriējumiem noteikts ar Eiropas Padomes vienošanos par Finanšu plānu 2007.–2013. gadam. (2) Norādītajās summās nav iekļauta obligātā modulācija un citi pārskaitījumi saskaņā ar pirmo pamatmērķi. | [1] OV L 277, 21.10.2005., 1. lpp. [2] OV L 277, 21.10.2005., 1. lpp. [Regulā grozījumi izdarīti ar Regulu (EK) Nr. .…/…. (OV L …..)] [3] OV C …, ..., … lpp.